Latte alebo Caffe Latte je veľmi obľúbeným nápojom, ktorý obsahuje všetko, čo lahodná káva potrebuje – espresso, mlieko a tenkú vrstvu peny. Ak si napríklad na Slovensku alebo v USA objednáte latte, dostanete kávu s mliekom a penou. Ak však v talianskej kaviarni požiadate o prípravu latte, čo v taliančine znamená „mlieko“, nebuďte prekvapení, keď si v šálke, resp. jednorazovom poháriku nájdete mierne našľahané mlieko.